Document ID: 32008D0879

ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ
της 22ας Οκτωβρίου 2008
σχετικά με την πρόταση απόφασης του Ευρωπαϊκού Κοινοβουλίου και του Συμβουλίου για την κινητοποίηση του Ταμείου Αλληλεγγύης της ΕΕ, κατ’ εφαρμογήν του σημείου 26 της διοργανικής συμφωνίας της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή οικονομική διαχείριση
(2008/879/ΕΚ)
ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη διοργανική συμφωνία της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή οικονομική διαχείριση (1), και ιδίως το σημείο 26 αυτής,
τον κανονισμό (ΕΚ) αριθ. 2012/2002 του Συμβουλίου, της 11ης Νοεμβρίου 2002, για την ίδρυση του Ταμείου Αλληλεγγύης της Ευρωπαϊκής Ένωσης (2),
την πρόταση της Επιτροπής,
Εκτιμώντας τα ακόλουθα:
(1)
Η Ευρωπαϊκή Ένωση ίδρυσε το Ταμείο Αλληλεγγύης της Ευρωπαϊκής Ένωσης (Ταμείο) σε επίδειξη αλληλεγγύης προς τον πληθυσμό των περιοχών που πλήττονται από καταστροφές.
(2)
Η διοργανική συμφωνία της 17ης Μαΐου 2006 επιτρέπει κινητοποίηση του Ταμείου μέχρι το ύψος του ενός δισεκατομμυρίου ευρώ ετησίως.
(3)
Ο κανονισμός (ΕΚ) αριθ. 2012/2002 περιέχει τις διατάξεις βάσει των οποίων κινητοποιείται το Ταμείο.
(4)
Η Γαλλία υπέβαλε αίτηση κινητοποίησης του Ταμείου, σχετικά με καταστροφή που προκλήθηκε από τον τυφώνα «Dean» τον Αύγουστο του 2007,
ΑΠΟΦΑΣΙΖΟΥΝ ΤΑ ΕΞΗΣ:
Άρθρο 1
Για το γενικό προϋπολογισμό της Ευρωπαϊκής Ένωσης για το οικονομικό έτος 2008, κινητοποιείται το Ταμείο Αλληλεγγύης της Ευρωπαϊκής Ένωσης προκειμένου να καταβληθεί ποσό ύψους 12 780 000 ευρώ σε πιστώσεις υποχρεώσεων και πληρωμών.
Άρθρο 2
Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
Στρασβούργο, 22 Οκτωβρίου 2008.

Labels: 4
15
5